{
  "1": "Phao-lôô ji Ti-mô-thêê, xapok ku Lôôk Wơơt Dêh Jê-xu, ataq ka dêq hloay khơl manih jah rơơlh vlôh đom Lôôk Wơơt Dêh Jê-Xu, laa khơl manih tuôq măn aduq theng Phi-liip, kung dii  khơl xakaq 'yo ji khơl dơơp varơuq.",
  "2": "Apôôy vanong kaxaay ji varơuq hrok hrol xing Kơy Plêêk, laa Vaq ji Lôôk haay, laa Lôôk Wơơt Dêh Jê-xu, măn tol oh ay.\n\n\\ts\\*\n\\p",
  "3": "Gô kuh kway Kơy Plêêk ku gô đom tôôy xuum văch truh oh ay,",
  "4": "đom tôôy apok apôôy ku gô ka dêq hloay oh ay, hloay tơơk tưp apok apôôy dii xuum hlah hlaak,",
  "5": "Vii kơq varơuq kông adơơp ku oh ay đom Hêêl Kaxaay xing hngơy kapa tep dong truh juneq;",
  "6": "vii tuôq kajưk truh jơq varơuq neq, đaneq Kơy heq xarôôp dơơp varơuq kaxaay đom oh ay hno dơơp xaleep dong truh hngơy ku Lôôk Wơơt Dêh Jê-xu;\n\n\\ts\\*",
  "7": "Đôôyq dii gô, dik laa varơuq jơq đanq xôq biit đanưq truh dêq hloay oh ay, vii gô jư oh ay đom xuum gô, dêq hloay oh ay raay laa khơl kung dơơp varơuq dii gô đom vanong kaxaay, kaah đom talơy looy toy ku gô, kung dii đom varơuq đnooy bin ji dơơp varơuq xanưk ka Hêêl Kaxaay.",
  "8": "Vii Kơy Plêêk laa Kơy dơơp xanưk ku gô, đaleq gô thier trôôch dêq hloay oh ay bơơn xuum klaak xung xiaq ku Lôôk Wơơt Dêh Jê-xu.\n\\ts\\*",
  "9": "Ji varơuq gô apôôy nưq laa xuum xung xiaq ku oh ay viik glay pa ik, kưq athêêp atok 'ngưưng iaq đom hlolh xet kung tôôy varơuq hlolh xet jaruq iaq,",
  "10": "xôq oh ay hno ik xet varơuq leq laa toolh nhưk, xôq ka oh ay jah xarêh xaraat ji leh aduq đnooy ik dong truh hngơy ku Lôôk Wơơt Dêh,",
  "11": "jah viik glaay raak plaay ku varơuq hyioh jăk gmưh Lôôk Wơơt Dêh Jê-Xu, hươnq truh varơuq  tađnah tađnaak ji varơuq kacheeu ayuuôt Kơy Plêêk.\n\n\\ts\\*\n\\p",
  "12": "Oh ay lơơy, gô xung oh ay xet đaneq kaluh kajoq xalih truh dii gô dong dik heq xalih vlôh vii varơuq athêêp tok ku Hêêl Kaxaay.",
  "13": "Đanưq, varơuq looy tooy kal ku gô đom Lôôk Wơơt Dêh heq jêêk vlôh rooh dêq măn đom katuul dêq hloay biin kuun jư 'yo hnhư padrok kung tôôy khơl kadrơơy, ",
  "14": "ji phoon 'ngưưng oh ay, gmưh varơuq looy toy kal ku gô, heq kajưk tuôq aduq Lôôk, kang dêq xuum xôq padoh taboon apok Lôôk kach leh kamo yôq.\n\n\\ts\\*",
  "15": "Ju đanưq muuyq sôôq adro padoh taboon Lôôk wơơt Dêh vii 'yarơơ ji tayaat, bơh kungh e manih padoh taboon dii xuum kaxaay,  ",
  "16": "laa khơl adro vii xuum xung xiaq, xet đaneq gô jah pahnap xôq đnooy bing Hêêl Kaxaay,",
  "17": "bơh khơl adro vii xuum hmưưch trôôch kamuk, oot padoh taboon Lôôk Wơơt Dêh kach leh dong dik, biit athêêp tok pơơl dal muut đom varơuq looy toy kal ku gô.\n\\ts\\*",
  "18": "Nưq yôôych aleq? Ju laa vii kach leq - long laa dơơp bôô long laa hyioh dik - yôôych Lôôk Wơơt Dêh jah padoh taboon, ji gô hlah hlaak truh varơuq nưq. Bơh, gô kungh hno jah dơơp ka hlah hlaak,",
  "19": "vii gô xet đaneq varơuq neq hno tawaay varơuq wơơt xok truh ka gô, gmưh apok apôôy ku oh ay ji varơuq waak xing Kơy Phool Hiel ku Lôôk Wơơt Dêh Jê-Xu,\n\\ts\\*",
  "20": "tyauq đaji varơuq hlah hlaak takôô ji xuum kôô gmưh ku gô, nưq laa gô hno leh biq dơơp dong kamưưl đom dêq hloay varơuq kajoq, bơh kôk kalh đom tôôy varơuq, xôq tuôôy neq kungh đaji pa kêê tuôôy leq, Lôôk Wơơt Dêh hno jah vanê atok aduq xăk xamơk gô, ju laa riilh long kaxêêt.  ",
  "21": "Vii đôôyq dii gô, riilh laa Lôôk Wơơt Dêh, ji kaxêêt laa varơuq e iich.\n\\ts\\*",
  "22": "Bơh atoh măn riilh đom xăk xamơk, yôôych đôôyq dii gô nưq laa varơuq vlôh plaay e iich ka varơuq dơơp, vii anưq gô leh xet gô hno rơơlh panưh leq.",
  "23": "Gô biq ahneen katuul vaar panưh, tuôôy e xuum trôôch xôq vlôh hooy ji măn dii Lôôk Wơơt Dêh, vii nưq laa varơuq kaxaay iaq thier 'ngưưng,",
  "24": "Bơh kưq măn hlê đom xăk xamơk laa varơuq duh iaq ka oh ay.\n\\ts\\*",
  "25": "Tuôôy heq tuôq kajưk varơuq nưq, gô xet đaneq gô hno măn hlê ji măn hlê ađnooyq dii dêq hloay oh ay, vii varơuq kôt tok ji hlah hlaak đom xuum tuôq ku oh ay,",
  "26": "xôq varơuq akhwoe ku oh ay đom Lôôk Wơơt Dêh Jê-xu truh gô hno 'ngưưng iaq gmưh varơuq gô truh tavơh oh ay yưk traa.  ",
  "27": "Vơ e varơuq oh ay phayh riilh kach taxưnq dii Hêêl Kaxaay ku Lôôk Wơơt Dêh, xôq ju tuôôy gô truh ji 'yo oh ay long tuôôy leh e mot, yôôych gô hno ik tameen truh oh ay đaneq oh ay dưk kajưk đom muuyq danưng kooy, dii muuyq xuum biit kung hmot jăk vii xuum tuôq ku Hêêl Kaxaay,\n\\ts\\*",
  "28": "ji leh biq khơl adro tachơơl hlê dơơp ka varaar yôq đom paq kêê varơuq kajoq. Neq laa hlêêl dâuq truh varơuq hưư hlơơp deng ka oot, bơh laa hlêêl dâuq truh varơuq wơơt xok ku oh ay - ji varơuq neq xing Kơy Plêêk.  ",
  "29": "Vii gmưh Lôôk Wơơt Dêh, vanong heq jah kahniq ka oh ay leh vơ xôq tuôq aduq Kadraq, bơh kungh xôq chiuq pơơl vii Kadraq,",
  "30": "Tuôôy e kung varơuq hmot jăk đơu oh ay heq hloq aduq gô, ji juneq đong tameen aduq gô.\n\n\\ts\\*"
}
