{
  "1": "Vii anưq, atoh đom Lôôk Wơơt Dêh e varơuq ahmưk nhăk leq, atoh e varơuq adôô adeng leq xing xuum xung xiaq, atoh e varơuq thôông kôông leq đom Kơy Phool Hiel, atoh e xuum xiaq trôôch ji varơuq angơuq leq,",
  "2": "yôôych dayh dơơp xaleep xuum hlah hlaak ku gô, nưq laa oh ay e kung xuum biit, tuôôy e kung xuum xung xiaq, kung muuyq đom danưng kooy, biit truh kung muuyq trôôk. \n\\ts\\*",
  "3": "Leh dơơp varơuq kajoq vii xuum kamuk long vii katơơk dalơh hư hlơơp, bơh, dii xuum apôôt xăk, 'yo khơl drơơy vadoo iaq xăk,",
  "4": "tôôy muuyq adro leh vơ tabôông truh kwuyên lơơyq ku đêh ni, bơh măn kwuyên lơơyq ku khơl kadrơy đnooyq.\n\\ts\\* ",
  "5": "Dayh e xuum biit đanưq đom oh ay, kungh laa xuum biit đom Lôôk Wơơt Dêh Jê-Xu, \n\\q ",
  "6": "laa Kơy rama vlôh đom long lơuq Kơy Plêêk, heq leh 'yo varơuq duh phayh jư xok laa varơuq xađong dii Kơy Plêêk.",
  "7": "Tađôôy muut đnư, Kadraq heq dơơp kadih ka Kadraq vlôh hoong heeng tuôôy hlưp xok xăk xamơơk manih xapok, jah pa iir vlôh đom long lơuq dang đaji koot manih, ji jah 'yo hloq đom kaphook đaji muuyq koot manih, \n\\q ",
  "8": "Kadraq heq kadih haaq xăk pôôt tuôôy chiuq tameen tyauq dong truh kaxêêt, tabơh kaxêêt tol gaay chrăk.\n\n\\ts\\*\n\\q ",
  "9": "Vii nưq, Kơy Plêêk kungh heq vanê Kadraq tok thier yơơt ji heq kahniq ka Kadraq yal tol tôôy yal,",
  "10": "xôq ka tameen truh yal Lôôk Jê-xu, kaluh takuul tol plêêk, 'laalq vari, pii 'laalq vari, phayh kul pôôt,",
  "11": "ji tôôy kapiek raay xưưng nhonq đaneq Lôôk Wơơt Dêh Jê-xu laa Lôôk, đom tađnah tađnaak thuôôk Kơy Plêêk, laa Vaq.\n\n\\ts\\*\n\\p ",
  "12": "Vii anưq, khơl oh ay xung xiaq ku gô lơơy, tyauq đaji kach oh ay heq hloay tameen apok, tuôôy leh vơơ măn đom varơuq e mot ku gô, đơu juneq kang 'ngưưng iaq đom varơuq leh e mot ku gô, oh ay dayh kưq dơơp tyauq vanong wơơt xok ku oh ay dii varơuq kuh yôq ji padrau.",
  "13": "Vii Kơy Plêêk laa Kơy đong dưk dơơp đom oh ay xôq nhăp trôôch nhăp dơơp tyauq iq kaxaay ku Kadraq.\n\n\\ts\\*",
  "14": "Dayh dơơp tôôy varơuq đơu leh ramooi long takaay tayaat.",
  "15": "xôq oh ay jah jêêk vlôh khơl adro koot leh e aduq đnooy ik ji xarêh xaraat ku Kơy Plêêk, be e hlêêl tachoot măn katuul đom muuyq adrơơk xơk tauq ji vuul wel, đơu aduq nưq oh ay ahnhe tađnah đaji kaluh đeen đom dêh araak,",
  "16": "Dayh jưư kajưk apok varơuq riilh, vii varơuq akhwoe ku gô đom hngơy ku Lôôk Wơơt Dêh nưq laa gô heq leh chrơơk đom hlo hloh, kungh leh dơơp gleh glal kach hlo hloh.\n\n\\ts\\*",
  "17": "Bơh đanưq ju gô biq uuk vahaap vlôh xôq paraa tol kua lêêh ji lêêh vâât ku xuum tuôq oh ay, yôôch gô măn hlah hlaak, ji raa hlah dii dêq hloay oh ay.",
  "18": "Oh ay kungh đanưq, dayh hlah hlaak ji raa hlah hlaak dii gô.\n\\ts\\*\n\\p",
  "19": "Đom Lôôk, laa Lôôk Jê-xu, gô takôô gmưh dayh patăk Ti-mô-thêê truh hlơq oh ay, xôq gô kungh jah ahmưk nhăk tuôôy xet hêêl truh oh ay. ",
  "20": "Vii gô leh e akơyq dêq kung muuyq xuum daang đaji nhu nưq, laa adro dik xuum lo biit kaluh lơơyq iich đôôyq dii oh ay.",
  "21": "vii khơl kadrơơy raay axek khiim kaluh lơơyq iich đêh oot, be aalq kaluh varơuq thuôôk truh Lôôk Wơơt Dêh Jê- xu.   \n\\ts\\*",
  "22": "Bơh oh ay xet xuum klaak ku nhu nưq, vii daang đaji koot dii vaq, nhu nưq heq hơu varơuq ka Hêêl Kaxaay kung dii gô.",
  "23": "vii anưq gô kôô gmưh patăk dach nhu nưq hloay tuôôy gô xet jah varơuq ku gô hno đaleq.",
  "24": "Bơh gô tuôq kajưk aduq Lôôk đaneq jơq gô kungh hno dayh truh hlơq oh ay.\n\\ts\\*",
  "25": "Ju neq, gô biit duh phayh ataq Ep-ba-phô-điich xuq hlê ka oh ay, nhu nưq laa dro oh ay ji 'wơơy kung dơơp varơuq kungh laa 'wơơy kung hmot jăk ku gô, laa adro patăk xing oh ay ji laa adro hơu varơuq ka varơuq duh ku gô,",
  "26": "vii nhonq vlôh đaneq nhu dêq paraat takô trôôch jah măn dii dêq hloay oh ay, ji kungh thier hluu rơu vii oh ay heq tameen đaneq nhuu nưq biq jiq.",
  "27": "Vii jơq laa nhu nưq heq biq jiq jeq kaxêêt. Bơh Kơy Plêêk heq biit angơuq nhu nưq, đơu leh vơơ nhu nưq heq 'leq, bơh măn gô đnooyq, xôq gô klơlh chiuq hluu rơu kang athêêp hluu rơu. \n\n\\ts\\*",
  "28": "Lunưq, gô talăng jăk patăk nhuu nưq hooy, xôq tuôôy tavơh hlê nhuu nưq, oh ay hno ik hlah hlaak, ji gô kungh jah đơơ hluu rơu.",
  "29": "Vii nưq, dayh đonq kaq nhuu nưq đom Lôôk bơơn dêq hloay varơuq hlah hlaak, ji kungh dayh e xuum vado khơl adro đanưq,",
  "30": "Jo vii dơơp varơuq ku Lôôk Wơơt Dêh đơu nhuu nưq xung jeq kaxêêt, tuôôy hôôk ka'lăk xăk riilh nhuu xôq hno ik dơơp xaleep phoon măn thiêuq đom varơuq dơơp ku oh ay deng ka gô.\n\\ts\\*"
}
